Mar zo eur benveg dister da welet war an douar-man, eo ar beden; ken dister eo, zoken, ma ve gwelet hiniennou ha ne reont impli ebet anezan; ne leveront na Pater na noster. Kement-se a choarve. dreist-oll, gant eleiz eus hon chenvroïz reuzeudik a ya da chom dar chêriou bras; o vont en kêr, e lezont Doue er gêr. Fur ha desket, war o meno, an dud-ze, hag a ra faë war ar beden, nint na fur na desket; pa vezo lavaret mat, nint nemet tud berwelet. Ne welont ket e kemer bepred an Otrou Doue ar benviou disteran dober an treo kaeran : infirma mundi elegit Deus, evel ma lavar ar Skritur-Zakr.